Beşo yewin ê qanûnê înfazî yê heta madeya 30. Meclîs de ame qebulkerdene. Pêvînayîş de muxalefet 90 pêşnîyaznameyî dayî la pêro ameyî redkerdene. 30 qanûnî verî ke bêro vurnayene do bêrê caardene.
Tay madeyê qanûnî wina yê:
-Selahîyetê veradayîşî, serbestîya bikontrole û îtîrazê cezayanê dîsîplînî do bikewê destê Hakîmîya Înfazî.
-Dozgerê komare do bieşkê biryaranê înfazî  bikerê daxîlê gerreyî.
-Cezayê zîndanî yê awankerdişê rêxistine û endamîya rêxistine sînorê ci yo tay û zêde ameyî vurnayene. Awankerdişê rêxistine rê 3 serran ra heta 6 serran ceza bêra dayene. Endamîya rêxistine rê zî 2 serran ra heta 4 serran ceza bêra dayene.
-Cezaya sûcê selefkarîye û cezaya pere ameyî zêdekerdene.
-Cinîyê diganî yan zî domanê înan serrêk û 9 mengî bibê cezaya înan a zîndanî do bêra apeyveradayene.
-Destpêkerdişê tehqîqatê dîsîplînî 7 rojan ra vejîya 15 rojan.
-Domanê tepişteyî hînî eşkenê her menge keyeyanê xo bivînê.
